**Edmunds Augstkalns** (s. 25. elokuuta 1994 Riika, Latvia) on latvialainen jääkiekkopuolustaja, joka pelaa Itävallan toiseksi korkeimmalla sarjatasolla Inter-National-Leaguen EC Kitzbühelissä.

Ura
---

### Seuraura

Augstkalns on EVHS:n kasvatti. Hän siirtyi sittemmin SK Riikaan, jossa Augstkalns voitti Latvian B-juniorisarjan mestaruuden vuonna 2010. Hän debytoi seurassa miesten peleissä Latvian toiseksi korkeimmalla sarjatasolla kaudella 2010–2011. Kaudella 2011–2012 Augstkalns pelasi HK Juniors Riian paidassa MHL B:tä sekä Latvian pääsarjaa. Kolme seuraavaa kautta hän vietti pääasiassa MHL-joukkue HK Riiassa, jota Augstkalns edusti jokaisena syksynä myös Junior Club World Cupissa. Kaudella 2013–2014 hän oli joukkueen tehokkain puolustaja tehoilla 7+12=19. Augstkalns pelasi kauden aikana myös MHL:n tähdistöottelussa.

Kaudella 2014–2015 Augstkalns nousi HK Riian kapteeniksi ja hän oli tehoilla 3+14=17 joukkueen tehokkain puolustaja Ričards Kondrātsin kanssa. Kevään 2015 pudotuspeleissä Augstkalns oli HK Riian paras pistemies ja syöttäjä tehtyään kolmessa ottelussa yhtä monta syöttöpistettä. Hän debytoi samalla kaudella myös Dinamo Riian KHL-joukkueessa, jossa Augstkalns pelasi neljä runkosarjaottelua ilman tehopisteitä. Hän teki KHL-debyyttinsä 23. syyskuuta 2014 Atlantia vastaan.

Augstkalns siirtyi kaudeksi 2015–2016 try-outille Mestiksen nousijajoukkue Kokkolan Hermeksen riveihin, mutta hän ei saanut kuitenkaan jatkosopimusta ja aloitti kautensa kotimaassaan SK Riian riveissä. Augstkalns toimi joukkueen kapteenina, kunnes hän siirtyi lokakuussa 2016 loppukauden kattavalla sopimuksella Itävallan toiseksi korkeimmalle sarjatasolle Inter-National-Leaguen EC Kitzbüheliin. Augstkalns oli joukkueen tehokkain puolustaja tehoilla 4+15=19.

### Maajoukkueura

Augstkalns pelasi alle 20-vuotiaiden MM-kilpailuissa vuonna 2013 sekä IA-divisioonan MM-kilpailuissa vuonna 2012, jolloin hän toimi Latvian kapteenina ja johdatti joukkueen kultaan. Augstkalns oli neljällä syöttöpisteellään turnauksen tehokkain puolustaja kolmen muun pelaajan kanssa. Hän pelasi myös alle 18-vuotiaiden MM-kilpailuissa vuonna 2012, jolloin Augstkalns voitti Latvian sisäisen tehotilaston lukemalla +2.

Latvian A-maajoukkueessa Augstkalns on pelannut yhden ottelun. Hän teki A-maajoukkuedebyyttinsä 4. huhtikuuta 2015 Lidassa Valko-Venäjää vastaan.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | SK Riika | LAT-2 | 14 | 1 | 3 | 4 | 12 | - | - | - | - | - |
| 2011–2012 | HK Juniors Riika | MHL B | 33 | 3 | 2 | 5 | 47 | 7 | 1 | 0 | 1 | 14 | U18 | 6 | 1 | 2 | 3 | 22 |
|  | HK Juniors Riika | Latvia | 30 | 3 | 7 | 10 | 34 | 5 | 0 | 3 | 3 | 4 |
| 2012–2013 | HK Riika | MHL | 62 | 3 | 7 | 10 | 66 | 3 | 0 | 0 | 0 | 0 | JMM | 6 | 0 | 0 | 0 | 6 |
| 2013–2014 | HK Riika | MHL | 38 | 7 | 12 | 19 | 61 | 10 | 3 | 2 | 5 | 18 | JMMd1 A | 3 | 0 | 4 | 4 | 2 |
|  | Dinamo-Juniors Riika | Latvia | 1 | 0 | 0 | 0 | 0 | - | - | - | - | - |
| 2014–2015 | Dinamo Riika | KHL | 4 | 0 | 0 | 0 | 2 | - | - | - | - | - |
|  | HK Riika | MHL | 27 | 3 | 14 | 17 | 32 | 3 | 0 | 3 | 3 | 2 |
| 2015–2016 | SK Riika | Latvia | 7 | 0 | 3 | 3 | 8 | - | - | - | - | - |
|  | EC Kitzbühel | INL | 26 | 4 | 15 | 19 | 60 | 6 | 1 | 2 | 3 | 2 |
| 1 kausi | yhteensä | KHL | 4 | 0 | 0 | 0 | 2 | - | - | - | - | - |

Lähteet
-------

* Edmunds Augstkalns The Internet Hockey Databasessa (englanniksi)
* Edmunds Augstkalns *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Edmunds Augstkalns *Elite Prospects*. Everysport Media Group AB.  (englanniksi)
2. ↑  Hermekselle yhteistyösopimus ja kokemusta kokoonpanoon  2.6.2015. Jatkoaika.com. Viitattu 2.6.2015.
3. ↑  Hermeksessä ovet käyvät ulospäin - kolme pelaajaa jättää joukkueen  28.8.2015. Jatkoaika.com. Viitattu 23.10.2015.
4. ↑  Belarus vs Latvia - 2014-15 EHC - Euro Hockey Challenge - boxscore | Pointstreak Sport Technologies